CELEX: 32005D0138
Language: hu
Date: 2005-02-16 00:00:00
Title: 2005/138/EK: A Bizottság határozata (2005. február 16.) a 2003/828/EK határozatnak az állatok Portugália korlátozás alá vont körzetéből való kiszállítása, illetve ezen körzeten belüli szállítása tekintetében, a kéknyelv-betegség portugáliai kitöréséhez kapcsolódóan történő módosításáról (az értesítés a B(2005) 335. számú dokumentummal történt) (EGT vonatkozású szöveg)

18.2.2005   
            
            
               HU
            
            
               Az Európai Unió Hivatalos Lapja
            
            
               L 47/38
            
         
      A BIZOTTSÁG HATÁROZATA
   
   (2005. február 16.)
   a 2003/828/EK határozatnak az állatok Portugália korlátozás alá vont körzetéből való kiszállítása, illetve ezen körzeten belüli szállítása tekintetében, a kéknyelv-betegség portugáliai kitöréséhez kapcsolódóan történő módosításáról
   (az értesítés a B(2005) 335. számú dokumentummal történt)
   (EGT vonatkozású szöveg)
   (2005/138/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a kéknyelv-betegség elleni védekezésre és felszámolására vonatkozó külön rendelkezések megállapításáról szóló, 2000. november 20-i 2000/75/EK tanácsi irányelvre (1) és különösen annak 8. cikke (2) bekezdésének d) pontjára, 9. cikke (1) bekezdésének c) pontjára és 12. cikkére,
   mivel:
   
               (1)
            
            
               A kéknyelv-betegséggel kapcsolatos védő- és megfigyelési körzetekről szóló, 2003. november 25-i 2003/828/EK bizottsági határozatot (2) a Közösségnek a kéknyelv-betegség által érintett régióiban akkor fennálló helyzet alapján fogadták el. Ez a határozat különböző járványügyi helyzeteknek megfelelő védő- és megfigyelési körzeteket jelöl ki („korlátozás alá vont körzetek”), és megállapítja a 2000/75/EK irányelvben előírt, az állatok, illetve azok spermájának, petesejtjeinek és embrióinak e körzetekből és e körzeteken keresztül történő bizonyos típusú szállítására vonatkozó tilalom alóli mentesség feltételeit.
            
         
               (2)
            
            
               A legutóbb a 2004/898/EK határozattal módosított 2003/828/EK határozat a 2004/898/EK határozat elfogadásának időpontjában Spanyolországban és Portugáliában a kéknyelv-betegség tekintetében fennálló helyzet alapján kijelölt egy korlátozás alá vont körzetet („F körzet”).
            
         
               (3)
            
            
               Portugália most arról tájékoztatta a Bizottságot, hogy az Idanha-a-Nova-i concelho-ban kitört a kéknyelv-betegség.
            
         
               (4)
            
            
               A 2003/828/EK határozat szerinti, a korlátozás alá vont körzetekből való kilépési tilalom alóli mentességeket Portugália érintett területeire is alkalmazni kell.
            
         
               (5)
            
            
               Egyidejűleg az F körzetet a Portugália érintett területein fennálló, a kéknyelv-betegséggel kapcsolatos földrajzi, ökológiai és járványügyi viszonyok figyelembevételével ki kell terjeszteni és újból meg kell határozni.
            
         
               (6)
            
            
               Ezért a 2003/828/EK határozatot megfelelően módosítani kell.
            
         
               (7)
            
            
               Az e határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   A 2003/828/EK határozat a következőképpen módosul:
   
               1.
            
            
               A 3. cikk (1) bekezdése és (2) bekezdésének bevezető mondata helyébe a következő szöveg lép:
               „(1)   Az I. mellékletben meghatározott korlátozás alá vont körzetekből az állatok és azok spermájának, petesejtjeinek és embrióinak belföldi szállítása mentesül a kilépési tilalom alól, amennyiben az állatok és azok spermája, petesejtjei és embriói megfelelnek a II. mellékletben meghatározott feltételeknek, illetve Spanyolország, Franciaország, Olaszország és Portugália esetében megfelelnek a (2) bekezdésnek, valamint Görögország esetében megfelelnek a (3) bekezdésnek.
               (2)   Spanyolországban, Franciaországban, Olaszországban és Portugáliában az illetékes hatóság akkor is mentesíti a kilépési tilalom alól az (1) bekezdésben előírt belföldi szállításokat, ha:”.
            
         
               2.
            
            
               Az I. melléklet e határozat melléklete szerint módosul.
            
         2. cikk
   Ezt a határozatot 2005. február 21-től kell alkalmazni.
   3. cikk
   Ennek a határozatnak a tagállamok a címzettjei.
   
      Kelt Brüsszelben, 2005. február 16-án.
      
         
            a Bizottság részéről
         
         Markos KYPRIANOU
         
         
            a Bizottság tagja
         
      
   
   
      (1)  HL L 327., 2000.12.22., 74. o. A 2003-as csatlakozási okmánnyal módosított határozat.
   
      (2)  HL L 311., 2003.11.27., 41. o. A legutóbb a 2004/898/EK határozattal (HL L 379., 2004.12.24., 105. o.) módosított határozat.
   
      MELLÉKLET
      A 2003/828/EK határozat I. mellékletében az F körzetre vonatkozó szövegrész helyébe a következő szövegrész lép:
      
         „F körzet
         SPANYOLORSZÁG:
         
                     —
                  
                  
                     Cádiz, Málaga, Sevilla, Huelva, Córdoba, Cáceres, Badajoz tartomány,
                  
               
                     —
                  
                  
                     Jaen tartomány (Jaen és Andujar comarca),
                  
               
                     —
                  
                  
                     Toledo tartomány (Oropesa, Talavera de la Reina, Belvis de Jara és Los Navalmorales comarca),
                  
               
                     —
                  
                  
                     Ciudad Real tartomány (Horcajo de los Montes, Piedrabuena, Almadén és Almodóvar del Campo comarca).
                  
               PORTUGÁLIA:
         
                     —
                  
                  
                     Alentejo Regionális Mezőgazdasági Igazgatósága: Niza, Castelo de Vide, Marvão, Ponte de Sôr, Crato, Portoalegre, Alter do Chão, Avis, Mora, Sousel, Fronteira, Monforte, Arronches, Campo Maior, Elvas, Arraiolos, Estremoz, Borba, Vila Viçosa, Alandroal, Redondo, Évora, Portel, Reguengos de Monsaraz, Mourão, Moura, Barrancos; Mértola, Serpa, Beja, Vidigueira, Ferreira do Alentejo, Cuba, Alvito, Viana, Montemor-o-Novo, Vendas Novas, Alcácer do Sal (az A2-től keletre, Santa Susana, Santiago és Torrão freguesia) és Gavião concelho,
                  
               
                     —
                  
                  
                     Ribatejo e Oeste Regionális Mezőgazdasági Igazgatósága: Montijo (Canha, S. Isidoro de Pegões és Pegões freguesia), Coruche, Salvaterra de Magos, Almeirim, Alpiarça, Chamusca, Constância, Abrantes és Sardoal concelho,
                  
               
                     —
                  
                  
                     Beira Interior Regionális Mezőgazdasági Igazgatósága: Idanha a Nova, Penamacor, Fundão, Castelo Branco, Oleiros, Sertã, Proença a Nova, Vila Velha de Ródão, Vila de Rei és Mação concelho.”